ബൈക്ക് കത്തിച്ചതായി പരാതി രാത്രിയില് വീടിനടുത്ത് നിര്ത്തിയിരുന്ന ബൈക്ക് മണ്ണെണ്ണയൊഴിച്ച് കത്തിച്ചതായി പരാതി. ചായം അടപ്പുപാറ സ്വദേശി അരുണിന്റെ ബൈക്കാണ് കഴിഞ്ഞ ദിവസം കത്തിച്ചത്.സംഭവദിവസം രാത്രിയോടെ വാഹനം നിര്ത്തി വീട്ടിലേക്കുപോയ അരുണിനെ സഹോദരി ഫോണില് വിളിച്ചാണ് കത്തുന്ന വിവരം പറഞ്ഞത്. വീട്ടിലേക്കു കൊണ്ടുപോകാനുള്ള വഴിസൗകര്യമില്ലാത്തതിനാല് അല്പം താഴെയായാണ് പതിവായി അരുണ് ബൈക്ക് വയ്ക്കുന്നത്. ബൈക്കിന്റെ മുന്ഭാഗം, ബാറ്ററിയിരിക്കുന്ന ഭാഗം എന്നിവിടങ്ങളിലാണ് തീ കത്തിയത്. കത്തിക്കാന് ഉപയോഗിച്ച മണ്ണെണ്ണ കൊണ്ടുവന്ന കുപ്പി ബൈക്കിന്റെ മുന്ഭാഗത്ത് വച്ചിരുന്നു.The post ബൈക്ക് കത്തിച്ചതായി പരാതി first appeared on MalayalamExpressOnline.